[{"text_idx": "#000000", "text": "Free delivery when you spend \u00a350 in the UK"}, {"text_idx": "#000001", "text": "Yn bwydo 6, wedi\u2019i weini a\u0302 salad"}, {"text_idx": "#000003", "text": "50g o gnau cyll wedi\u2019u tostio"}, {"text_idx": "#000004", "text": "125g o flawd gwenith cyflawn"}, {"text_idx": "#000005", "text": "125 o fenyn oer, mewn ciwbiau"}, {"text_idx": "#000006", "text": "Halen mo\u0302r pur ar ffurf darnau ma\u0302n"}, {"text_idx": "#000007", "text": "2 llwy fwrdd o ddw\u0302r oer iawn"}, {"text_idx": "#000009", "text": "2 llwy fwrdd o olew olewydd"}, {"text_idx": "#000010", "text": "1 nionyn gwyn mawr wedi\u2019i sleisio\u2019n denau"}, {"text_idx": "#000012", "text": "100g o gaws Caerffili, neu unrhyw gaws caled arall"}, {"text_idx": "#000014", "text": "Halen mo\u0302r pur Pupur du wedi\u2019i falu"}, {"text_idx": "#000015", "text": "Mae galette yn lle gwych i ddechrau os ydych yn newydd i\u2019r grefft o greu crwst, gan ei bod yn darten rydd sydd i fod i edrych yn rystig. Gellir hefyd addasu\u2019r rysa\u0301it i ddefnyddio llysiau a pherlysiau tymhorol. Mae modd gwneud y crwst cnau cyll gyda blawd plaen ond mae defnyddio cymysgedd o flawd plaen a gwenith cyflawn yn gwneud crwst cneuog a briwsionllyd blasus.."}, {"text_idx": "#000016", "text": "Chwalwch y cnau cyll mewn prosesydd bwyd nes eu bod yn fa\u0302n, yna ychwanegwch y blawd, y ciwbiau o fenyn a\u2019r halen. Ychwanegwch y dw\u0302r oer yn raddol a churwch yn araf nes bod y cymysgedd yn ffurfio pe\u0302l. Ar o\u0302l cyfuno, lapiwch y toes a\u2019i oeri am o leiaf 24 munud. Mae modd oeri\u2019r crwst dros nos, a bydd yn para am dridiau yn yr oergell os hoffech ei wneud ymlaen llaw."}, {"text_idx": "#000017", "text": "Cynheswch y popty i 200C/ ffan 180C/nwy 6."}, {"text_idx": "#000018", "text": "I wneud y llenwad, mudferwch y tatws mewn dw\u0302r hallt (bydd hyn yn cymryd rhwng 10-15 munud, yn ddibynnol ar faint eich tatws). Ar o\u0302l eu draenio a\u2019u hoeri, torrwch y tatws yn ddisgiau tenau. Cynheswch 1 llwy bwrdd o olew mewn padell ffrio fawr, ychwanegwch y nionod a\u2019u ffrio\u2019n araf ar wres isel gyda phinsiad hael o halen am 10 munud neu nes eu bod wedi meddalu\u2019n llwyr. Ychwanegwch y cennin i\u2019r badell gyda\u2019r ail lwy fwrdd o olew a\u2019u ffrio am 5 munud."}, {"text_idx": "#000019", "text": "Tynnwch y crwst o\u2019r oergell, gosodwch haen fawr o bapur pobi ar arwyneb gwaith ac ysgwyd ychydig o flawd drosto. Gosodwch y crwst ar y papur pobi a defnyddiwch rolbren a\u0302 blawd arno i rolio\u2019r crwst mewn cylch o thua 35cm o ddiamedr. Nid oes rhaid i\u2019r cylch fod yn berffaith, ond dylai fod tua 2mm o drwch."}, {"text_idx": "#000020", "text": "Yn gyntaf, ychwanegwch y nionod a\u2018r cennin, y perlysiau ffres ac yna ychwanegwch friwsion caws dros y crwst, gan adael ymyl o thua 3cm. Yn olaf, ychwanegwch y disgiau o datws ynghyd ag ychydig o olew olewydd a\u2019r croen lemon."}, {"text_idx": "#000021", "text": "Plygwch yr ymyl dros y llenwad, peidiwch a\u0302 phoeni am fod yn rhy daclus, gwnewch blygiadau pan fo angen ac os yw\u2019r crwst yn torri, gallwch ei binsio yn o\u0302l at ei gilydd. Brwsiwch yr ymyl sydd wedi\u2019i blygu gyda\u2019r wy sydd wedi\u2019u guro ac ychwanegwch halen a phupur."}, {"text_idx": "#000022", "text": "Sleidiwch y galette, sydd yn dal i fod ar y papur pobi, ar hambwrdd pobi a phobwch yn y popty am 45 munud. Mae\u2019n barod pan fydd y tatws a\u2019r crwst yn euraidd."}]